
120                                                                                                                                    DR 31.10.2016                                    

 

Sebagai contoh, arak murahan, rokok yang tidak berkualiti walaupun jenama tetap 
sama, harga tetap sama, barang-barang runcit yang berkualiti rendah dijual secara 
berleluasa. Ini akan mengakibatkan gangguan kepada kualiti kehidupan dan kesihatan 
masyarakat kita.  

■2100 

Walaupun banyak pengumuman manis dilakukan, tetapi kesudahannya ialah rakyat 
tetap menderita. Harga barang naik mendadak. Kawalan yang tidak bersungguh-sungguh, 
polisi yang gagal membina masyarakat berkualiti adalah hasil terakhir daripada kemusykilan 
ini. Sebaliknya, Kerajaan Persekutuan sepatutnya fokus kepada peningkatan taraf 
kehidupan dan memberi mereka kuasa membeli dan kuasa membuat keputusan. 

Namun begitu Tuan Yang di-Pertua, situasi sebenar ialah rakyat dihimpit dan 
dipaksa mengikut kehendak dan selera Kerajaan Persekutuan. Saya menamakan dasar 
sebegini sebagai dasar diktator ala komunis menyelimutkan demokrasi. Persoalan saya 
ialah siapa yang perlu dipertanggungjawabkan dengan jualan barang-barang yang 
menyalahi undang-undang dan tidak berkualiti? Siapa yang perlu memikul amanah apabila 
harga barang naik secara mendadak tanpa kawal selia? Apakah perancangan Kerajaan 
Persekutuan untuk mengharungi kos sara hidup yang tinggi? Adakah Kerajaan Persekutuan 
ingin menunggu sehingga keadaan menjadi parah, sehinggakan kanak-kanak kita menjual 
dadah di tepi jalan seperti Brazil dan Mexico atau wanita kita menjadi pekerja seks seperti 
di Thailand. 

Tuan Yang di-Pertua, ini menjadi keraguan dan titik-titik yang saya menekankan. 
Saya mendesak Kerajaan Persekutuan mengambil berat dalam menyelesaikan masalah 
utama rakyat Malaysia kini iaitu kos sara hidup yang tinggi dengan menjelaskan langkah-
langkah yang dicadangkan untuk mengatasi masalah ini. 

Isu keenam ialah mengenai inti sari Bajet 2017. Kini bajet di Malaysia mempunyai 
trend baru Tuan Yang di-Pertua. Meninjau trend baru yang berlaku pada tahun 2014, tahun 
2015 dan tahun 2016 anggaran hasil Kerajaan Persekutuan tahun 2017 yang diumumkan 
dijangka berkurangan apabila semakan dilakukan nanti. Semakan akan dilakukan untuk 
tahun 2017. Kalau sebelum ini trend hasil Kerajaan Persekutuan memaparkan peningkatan 
semasa berbanding anggaran asal bajet, tetapi trend baru ini muncul pada tahun 2014 di 
mana rekod semasa hasil Kerajaan Persekutuan memaparkan pengurangan berbanding 
dengan anggaran asal bajet. Sebelum tahun 2014, tidak pernah berlaku. Akan tetapi 
selepas tahun 2014, benda ini berlaku. Trend atau pengurangan. 

Datuk Noor Ehsanuddin bin Mohd. Harun Narrashid [Kota Tinggi]: Minta 
penjelasan boleh? 

Timbalan Yang di-Pertua [Datuk Seri Dr. Ronald Kiandee]: Yang Berhormat Kota 
Tinggi bangun Yang Berhormat. 

Tuan Manivannan A/L Gowindasamy [Kapar]: Minta maaf, tidak ada gangguan. 
Apabila trend baru ini berterusan sehingga tahun... 

Datuk Noor Ehsanuddin bin Mohd. Harun Narrashid [Kota Tinggi]: Fasal 
bahasa. Saya minta tarik balik bahasa tadi Yang Berhormat Kapar. 

Tuan Manivannan A/L Gowindasamy [Kapar]: Jangan ganggulah. Tidak bagi 
floor. 

Datuk Noor Ehsanuddin bin Mohd. Harun Narrashid [Kota Tinggi]: Hey bahasa 
you itu bukan bahasa Dewan tahu. Dia menuduh bahawa rakyat Malaysia boleh sampai jadi 
pekerja seks. Ini apa ini Yang Berhormat Kapar? Cakap baik-baik sedikitlah. Hey! Cakap 
baik-baik sedikit! 

Tuan Manivannan A/L Gowindasamy [Kapar]: Tuan Yang di-Pertua. Tuan Yang 
di-Pertua. Tuan Yang di-Pertua, ini gangguan standard. Ini gangguan standard. Jangan 
ganggulah. Jangan ganggu, you duduk. Tidak ada floor, you duduk. Tidak ada floor, you 
duduk. Tidak ada floor, you duduk. 

Datuk Noor Ehsanuddin bin Mohd. Harun Narrashid [Kota Tinggi]: Sampai 
pekerja seks, apa ini? Hey, wayar putus. Turun bukit, wayar putus. Rantai terputus.  



Sebagai contoh, arak murahan, rokok yang tidak berkualiti walaupun jenama tetap sama, harga tetap sama, barang-barang runcit yang berkualiti rendah dijual secara berleluasa. Ini akan mengakibatkan gangguan kepada kualiti kehidupan dan kesihatan masyarakat kita. #2100. Walaupun banyak pengumuman manis dilakukan, tetapi kesudahannya ialah rakyat tetap menderita. Harga barang naik mendadak. Kawalan yang tidak bersungguh-sungguh, polisi yang gagal membina masyarakat berkualiti adalah hasil terakhir daripada kemusykilan ini. Sebaliknya, Kerajaan Persekutuan sepatutnya fokus kepada peningkatan taraf kehidupan dan memberi mereka kuasa membeli dan kuasa membuat keputusan. Namun begitu Tuan Yang di-Pertua, situasi sebenar ialah rakyat dihimpit dan dipaksa mengikut kehendak dan selera Kerajaan Persekutuan. Saya menamakan dasar sebegini sebagai dasar diktator ala komunis menyelimutkan demokrasi. Persoalan saya ialah siapa yang perlu dipertanggungjawabkan dengan jualan barang-barang yang menyalahi undang-undang dan tidak berkualiti? Siapa yang perlu memikul amanah apabila harga barang naik secara mendadak tanpa kawal selia? Apakah perancangan Kerajaan Persekutuan untuk mengharungi kos sara hidup yang tinggi? Adakah Kerajaan Persekutuan ingin menunggu sehingga keadaan menjadi parah, sehinggakan kanak-kanak kita menjual dadah di tepi jalan seperti Brazil dan Mexico atau wanita kita menjadi pekerja seks seperti di Thailand. Tuan Yang di-Pertua, ini menjadi keraguan dan titik-titik yang saya menekankan. Saya mendesak Kerajaan Persekutuan mengambil berat dalam menyelesaikan masalah utama rakyat Malaysia kini iaitu kos sara hidup yang tinggi dengan menjelaskan langkah- langkah yang dicadangkan untuk mengatasi masalah ini. Isu keenam ialah mengenai inti sari Bajet 2017. Kini bajet di Malaysia mempunyai trend baru Tuan Yang di-Pertua. Meninjau trend baru yang berlaku pada tahun 2014, tahun 2015 dan tahun 2016 anggaran hasil Kerajaan Persekutuan tahun 2017 yang diumumkan dijangka berkurangan apabila semakan dilakukan nanti. Semakan akan dilakukan untuk tahun 2017. Kalau sebelum ini trend hasil Kerajaan Persekutuan memaparkan peningkatan semasa berbanding anggaran asal bajet, tetapi trend baru ini muncul pada tahun 2014 di mana rekod semasa hasil Kerajaan Persekutuan memaparkan pengurangan berbanding dengan anggaran asal bajet. Sebelum tahun 2014, tidak pernah berlaku. Akan tetapi selepas tahun 2014, benda ini berlaku. Trend atau pengurangan. Datuk Noor Ehsanuddin bin Mohd. Harun Narrashid [Kota Tinggi]: Minta penjelasan boleh?. Timbalan Yang di-Pertua [Datuk Seri Dr. Ronald Kiandee]: Yang Berhormat Kota Tinggi bangun Yang Berhormat. Tuan Manivannan A/L Gowindasamy [Kapar]: Minta maaf, tidak ada gangguan. Apabila trend baru ini berterusan sehingga tahun... Datuk Noor Ehsanuddin bin Mohd. Harun Narrashid [Kota Tinggi]: Fasal bahasa. Saya minta tarik balik bahasa tadi Yang Berhormat Kapar. Tuan Manivannan A/L Gowindasamy [Kapar]: Jangan ganggulah. Tidak bagi floor. Datuk Noor Ehsanuddin bin Mohd. Harun Narrashid [Kota Tinggi]: Hey bahasa you itu bukan bahasa Dewan tahu. Dia menuduh bahawa rakyat Malaysia boleh sampai jadi pekerja seks. Ini apa ini Yang Berhormat Kapar? Cakap baik-baik sedikitlah. Hey! Cakap baik-baik sedikit!. Tuan Manivannan A/L Gowindasamy [Kapar]: Tuan Yang di-Pertua. Tuan Yang di-Pertua. Tuan Yang di-Pertua, ini gangguan standard. Ini gangguan standard. Jangan ganggulah. Jangan ganggu, you duduk. Tidak ada floor, you duduk. Tidak ada floor, you duduk. Tidak ada floor, you duduk. Datuk Noor Ehsanuddin bin Mohd. Harun Narrashid [Kota Tinggi]: Sampai pekerja seks, apa ini? Hey, wayar putus. Turun bukit, wayar putus. Rantai terputus.